**Тақырыбы: « Бастауышым -бал бұлағым!»**

**Мақсаты:** Білімнің сара жолы бастауыштан басталатынын, 4жыл білім алған бастауыш сыныппен қоштасып, әр баланың ерекшелігін таныта отырып, ұстаздары мен ата-аналарына балалық алғыстары мен сүйіспеншіліктерін білдіру. Өз Отанының адал ұлы мен қызы болуға тәрбиелеу.

**Көрнекілігі:** Қанатты сөздер, слайд, шарлар

**Барысы :**

Қош келіпсіздер, құрметті ата – аналар, қымбатты әріптестер, ақ жаулықты апалар, оқушылар! Бүгінгі күн осында отырған бәріміз үшін ерекше күн. Оның ерекшелігі сол, осыдан 4 жыл бұрын мектеп табалдырығын жүрексіне аттаған балаларыңыз білімнің негізі болатын бастауышта оқып, білім алып, қанаттарын қатайтып бастауыш сыныппен қоштасқалы отыр.  
  
«Талаптарыңа нұр жаусын!» деп **« Бастауышым -бал бұлағым!»** атты ертеңгілігімізді ашық деп жариялаймыз.

Толқимыз, толқып тұрсыз баршаңыз да,  
Мұндай күй болған сірә қаншаңызда.  
Қол соғып, қошеметтеп шақырайық,  
4 – сынып түлектерін ортамызға!

***2016-2017, 2017-2018 оқу жылында“Ақбота интеллектуалды сайысының ІІІ орын жүлдегері, Аймақтық шахмат турнирінің І орын жүлдегері, “Кенгуру” интеллектуалды сайысының қатысушысы Султанбекова Айдананның ортаға шақырамыз.***

***2016-2017, 2017-2018 оқу жылында“Ақбота интеллектуалды сайысының ІІІ орын жүлдегері, Аймақтық шахмат турнирінің І орын жүлдегері, “Кенгуру” интеллектуалды сайысының қатысушысы Фазылжан Әбілмансұрды ортаға шақырамыз.***

**Музыка әуенімен бастауыш сынып түлектері ортаға келеді.**

**Мансұр:**

Өсті талап-талғамым,

Көп нәрсені ұғындым

Маңғазданып, аз сөйлер

Әбілмансұр деген ұлыңмын.

**Айдана:**

Өнеріне халқымның бас иемін,

Тыңдап өскен бабалар өсиетін,

Мен-Айдана деген қыз инабатты

Қадірлеген елінің қасиетін

**Ән: « Алғашқы ұстаз»**

**Айдана:** Бастауышым- балбұлағым

Лаулап жанған шам шырағым.

Өзің берген біліміңмен,

Самғап ұшар тау қыраның.

Өтті сенде қызық шағым,

Бастауышым- бал бұлағым.

Қоштасар күн жетті міне,

Қимастықпен қол бұлғаймын.

**Мансұр:**Әліппемен аштым өмір есігін,

Тербетемін білім бөбек бесігін.

Өмір деген өрлі өзенге шомылып,

Жаттап өстім ұстазымның есімін.

Есімде ерен ұстазым,

Шашымнан сипап өткенің.

Аянбай бізге қыс-жазы,

Молынан мейір төккенің.

Көрніс: «Ата мен бала» әңгімесі

**Бала :**

-Ата, ата, арман деген не?

Ата:

-Арман дегеніміз — ақыл-ойдың шындығы. Құс ұшсам дейді, бала өссем дейді, қыз көрікті болсам дейді, ұстаз шәкіртіне үлгі болсам дейді. Арманына адаспаған жетеді, ақымақ бұл өмірден түңіліп өтеді депті қарт.

Ата:

-   Дос табу оңайма?

бала:

-   Ата, дос табу ақылдыға оңай, ақымаққа қиын.

Ата:

-Жоқ, балам, өмірде дос табу ақылдыға қиын, ақымаққа оңай. Есіңде болсын, досың ақылды болса, өзің дана боласың, досың бала болса, өзің шала боласың.

Ата:

-Үйдегі алтын қазығың кім?

**Бала:**

— Ата, үйдегі алтын қазық…

Ата:

— Жоқ, балам, үйдегі алтын қазық — ана. Ана ақылды болса, бала дана болады. Ана — ақылшың, әке — қамқоршың, ағаң — қорғаушың, інің — сүйенішің, қарындасың-қанатың. Ананы сыйламағанның ақылы кем, әкені сыйламағанның жақыны кем, — депті қарт.

Ата:

-   Өмір сүру үшін не қажет?

**бала**

-   Ата өмір сүру үшін алтын, ақша, нан, мал қажет.

-   Жоқ балам, адамның өмір сүру үшін су, от, тұз, қыз, ақыл қажет. Су — тіршілік, от — өмір, тұз — дәм, қыз — сән, ақыл өмірдің нәрін береді.

Ата:

-Адамға ақыл беретін кімдер?

**бала:**

— Ата, ана тілі ғой ақыл беретін.

Ата:

-Жоқ, балам, адамға ақыл беретін ата-ана, ұстаз, досы. Ата — ана ақылын баласына айтады, ұстаз шәкіртіне айтады. Достықтың көзі ақылдан басталады, — депті қарт.

Ән: **«Бастауыш сыныппен қоштасу»**

Айдана:Есімде ұстаздың алғаш қарсы алғаны

Айқара есік ашып тастағаны.

Бір мереке, думан болып осы маңда,

Жетелеп бір сыныпқа ап барғаны,

Енді міне, сағымдай өте шықты,

4 жыл уақыт аз ба екен кім біліпті.

Ұстаз ана жасады мына бізден,

Ел танитын азамат, бір-бір мықты.

Мансұр:Мектебім – білім берер алтын ұям,

Ер жетіп сенде сөзім, артты санам.

Байлыған 4 жыл бойы ата-анамдай,

Әрқашан қасиетті атың маған.

Арада өтсе дағы дүркіреп жыл,

Әр күні балалықтай бір жүрек бұл.

Өзіңе борыштармын өмір бойы,

Есейген шәкірттердің серті деп біл.

Мектеп – кеме,Білім-теңіз,

Барар жолға тез жетеміз.

Адаспаймыз ұлы жолда

Ұстаз берген білім қолда.

Оқушылар өз өнерлерінде көрсетіп жатырсыңдар жақсы енді білімдерінді көрейік..

**Қазақ тілінен бастайық.**  
1. Қазақ тілінде неше септік бар?   
2.Заттың атын білдіретін сөздер?- Зат есім.  
3.Тұрлаусыз мүшелерден басқа сөйлем мүшелері?- тұрлаулы.  
4.Дауыссыз дыбыс түрлері нешеу?-3

5.Түбір дегеніміз? - Сөздің одан әрі бөлінбейтін мағыналы бөлігі.  
6.Жалғау дегеніміз?– Сөз бен сөзді байланыстыратын қосымша   
7.Жұрнақ дегеніміз?– Сөз мағынасын өзгертетін қосымша   
  
Түбір сөзге жұрнақ жалғап туынды зат есім жаса

Күй-

Егін-

Балық-

Ас-

Өмірде ойлап тұрсаң, бәрі де – есеп,   
Айырсаң ішетұғын дәрі де – есеп.   
Есепсіз сүрген өмір мазмұнсыз-ау,   
Дүниенің бар тұлғасы есеп десек.

***Келесі математика***.   
Салыстыр:  
I. 200•3 >450 + 50  
II. 670 + 6 > 2•300  
III. 742 + 8 < 400•2  
Есепте:  
I. (20 + 30) • 4=200  
II. (30 + 60) • 5=450  
III.(90 + 10) • 5=500  
Теңдеу шеш.  
I.х+20=8\*5  
20=х  
II. 52-х=64:2  
20=х  
III. х-27=100:2  
77=х

**«Сергіту тапсырмалар »**

1.Ұшақ Семейден Алматыға дейін 1 сағат 20 минут ұшады, ал кері қарай 80 минут ұшады. Бұл айырмашылықты қалай түсінесің? **(екеуі тең)**

2. Столдың төрт бұрышы бар. Егер бір бұрышты кесіп тастаса, неше бұрыш қалады? **(5)**

3. Қандай сан барлық санға қалдықсыз бөлінеді? (1)

4. 6 аяқ,екі арқа,бір бас.Бұл не? **(Адам орындықта отыр)**

5.Құмырсқаның туған күні болды.1-ші жыбырлап 2 қоңыз келеді,асығып 2 көбелек ұшып келіп есік қағады.Секіріп 2 шегіртке келеді,шәй ішіп отырғанда кешігіп жұлдызқұрт келіп дастарханға отырады.  
Сұрақ: Құмырсқаның туған күніне неше қонақ келді?  **7**  
6.Дүкеннен мен сабын алдым,   
Оның және қабын алдым,   
Екі дәптер, бір қарындаш,   
Тіс ысқышты тағы да алдым   
Есептеші сонда бәрі,   
Қанша болды, қолда бары.  **6**  
7.Сауысқан ормандағы жануарларға: “- Асығындар аралар бәріне бал таратады”- дейді.  
1-ші бөшкені көтеріп Аю келеді. 2- ші кесе алып Ақтиын келеді. 3- ші келген Қоян табақ көтеріп келеді. 4-ші Түлкі құмыра ұстап келеді.5-ші Қасқыр кострюл әкелді.  
Сұрақ: Қоян нешінші келді? Ең кіші ыдыс кімдікі? Ең үлкен ыдыс кімдікі?

**Үшінші,Ақтиіндікі,Аюдікі**

**«Сиқырлы квадрат» толтыру**   
I топ 1,2,3,4,5,6,7,8,9 сандарын шаршыға орналастырғанда тігінен де көлденең де, диогоналынан да цифрлар қосындысы 15 болуы керек   
4 9 2   
3 5 7   
8 1 6   
II топ Тоғыз тордан тұратын сиқырлы шаршыға 2,4,6,8,10,12,14,16,18, сандарынан қай бағытта алсақ та қосындысы 30 болатындай етіп орналастыр.   
8 18 4   
6 10 14   
16 2 12   
 **3. «Ойымды жалғастыр» .**

1. Жеті жұрттың тілін біл, (жеті түрлі білім іл) 2. Білекті бірді жығар, (білімді мыңды жығар) 3. Екі жақсы қас болмас, (екі жаман дос болмас) 4. Досыңды үш күн сынама, (үш жыл сына) 5. Бір елі ауызға – (екі елі қақпақ) 6. Жүз сомың болғанша, (жүз досың болсын) 7. Отыз тістен шыққан сөз, (отыз елге тарайды) 8. Білгенің бір тоғыз, (

**Дүниетану**

1.Адамдардың күтіп –баптауымен өсетін өсімдіктер қандай өсімдіктер? Мәдени өсімдіктер  
2..Көптеген шөптесін өсімдіктер бір маусым ғана өседі. Олар гүлдейді,тұқым береді,содан кейін қурайды. Бұлар – қандай өсімдіктер? біржылдық өсімдіктер   
3. Топырағында ылғал аз ,ыстық ,шөлді аймақтарда өсетін өсімдіктерді қандай өсімдіктер деп атайды? Құрғақшылыққа төзімді өсімдіктер  
4..Жердің өсімдік өсетін үстіңгі борпылдақ қабаты? Топырақ  
5. Түсі қоңыр ,май сияқты сұйық? Мұнай  
6..Кенге жатпайтын пайдалы қазбалар Құм,саз,тұз  
7. Өрмекші ,қарақұрт,кене қандай топқа жатады? Өрмекшітәрізділер  
8. Ұлу,шырышты ұлу,кальмар,сегізаяқ қандай топқа жатады? Былқылдақденелілер  
III.Жауынқұрты,сүлік қандай топқа жатады? Құрттар

**Әдебиеттік оқу а**  
Сөздерге түсінік бер:    
1..Жытыру- Тығу,жасыру  
2.Көзайымына айналу- Қуанышты болу  
3..Басына іс түсу - Қиындыққа тап болу  
4.Оқымысты бала әңгімесіндегі басты кейіпкер кім? Әлкей  
5. Өзін – өзі жеңген бала мәтініндегі басты кейіпкер кім? Арман  
6.Диалог дегеніміз… Екі немесе бірнеше адамның бір – бірімен тікелей сөйлескен сөздерін диалог деп атайды  
7 Монолог дегеніміз... Әдеби шығармада кейіпкердің өзіне – өзі қарата айтылған,ішкі сырын білдіретін ойы  
8. Мысал дегеніміз... Аң,хайуанат,заттарды кейіпкер етіп,солардың әрекеті арқылы адам бойындағы мін,кемшілікті келеке етеді.

Білімнің теңізінде әрдайым осындай белсенділікте, ізденімпаздықпен еш кедергісіз жүзе беріндер.

-Қазақстанның астанасы қай қала?

-Астана неше жасқа толады?

**Ән: Астана**

**Ата-аналармен ойындар ойнау.**

**«Кім жылдам жауап береді»**

1. Адам тамақ істерде, ең бірінші не салады? (көз)

2. Тауық 1 аяқпен тұрғанда 3 кг, ал 2 аяқ пен неше кг болады?

3. 1 жұмыртқа пісіру үшін 5 минут қажет, 4 жұмыртқа пісіру үшін неше минут кетеді?

4. Тал басында тізіліп,

Он жапырақ тұр еді

Жел соқса да үзіліп

Ұшып кетті біреуі

Ізінше оның үзіліп

Түсті тағы біреуі

Тұр әлі де үзіліп

Жапырақтың нешеуі? (4)

5. Бес бұтақты ағашта

Бұтақ сайын екі алма

Біреуін бер Мұратқа

Сонда қалмақ неше алма? (0)

6.Білім күні қай күні? – (1 қыркүйек)

7.Мектептегі ең жоғарғы баға – (бес)

8.Жеті күн – (апта)

9.2-ні үш рет қосқанда қанша болады? – (8)

10.Екі сабақтың ортасында не болады? – (үзіліс)

11.нашар оқитын оқушы сөмкесіндегі ұнамсыз зат (күнделік)

12.сабақ білмейтін балаларға жаймен не беруге болады? (подсказка)

13.мектептегі басты адам (оқушы)

14.мұғалімдер күні тойланатын ай  (қазан)

15.Мектеп өмірінде директордың өзі оған бағынады, ол не?(қоңырау)

16.Қалам  мен  карындаштың  үйі (пенал)

17.Әріптері жиыны (алфавит)

18.Балалар білім алатын жер (мектеп)

19.Бұрышсыз фигура (шеңбер)

20.Түнгі жарық (ай)

**Әр ана өз баласын мейірімді болса екен, жақсы оқып,елге қалаулы азамат болса екен дейді. Халқымызда мынадай бір нақыл сөз бар: «Анаңды Меккеге үш рет арқалап барсаң да борышыңды өтей алмайсың» деген. Алайда ардақты анамыздың ақ сүтін ақтай білгенге не жетсін!**

**Айдана**  
Дүниеге әкелген ,ол да сенің анашың,   
Ақ сүт беріп өсірген , ол да сенің анашың.   
Тіл алмасаң кешірген , ол да сенің анашың,   
Мәпелеген баласын,аман болсын анашым!

**Әбілмансұр**  
Кеудемнен сезім селі ақтарылсын,   
Болармын күні ертең- ақ мақтанышың.   
Білім алып, тер төгем , еңбек етем,   
Өзіңнің сеніміңді ақтау үшін!

**Ән: Ару ана**

**Әбілмансұр – Біз нені үйрендік**?

**Айдана**

– Оқуды, жазуды, есеп шығаруды, ән айтып би билеуді.

– Үлкенді сыйлауды, кішіге қамқор болуды, жерімізге, елімізге жақсылық жасауды.

– Халқымыздың салт- дәстүрін, әдет- ғұрпын үйрендік.

– **Біз кім боламыз?**   
Хормен: – Адал азамат, ақылды ару, ғалым, елін сүйген ер, нағыз адам.

**– Бізді болашаққа не бастайды?**   
Хормен: – Ұстаздың көрсеткен жолы, ата- ананың ақылы, болашаққа деген берік сезім.

**Айдана;**

1. Бастауыштағы қызықты күндерді мәңгі естен шығармауға.  
(Ант етеміз – хормен бірге)  
**Әбілмансұр**:Әліппе ұстатқан алғашқы ұстаздың еңбегін ақтауға.  
(Ант етеміз – хормен бірге)  
**Айдана** Орта буында оқитын басқа пәндерден қорықпауға.  
(Ант етеміз – хормен бірге)  
**Әбілмансұр:** Бастауыш патшалығының атына кір келтірмеуге.  
( Ант етеміз, Ант етеміз, Ант етеміз) – 3 рет ақырғысын.  
АНТ ЕТЕМІЗ! АНТ ЕТЕМІЗ! АНТ ЕТЕМІЗ (барлығы бірге айтады)

Ата-аналар мен оқушыларды марапаттау.

**Хормен:**

Қош бол, балғын балалық,

Қош бол, сүйікті бастауышым!

Ән: **Бастауышпен қоштасу.**

**Ұстаз сөзі:** Бастауыш мектеппен қоштасу салтанатын аяқтай келе, 4 сыныпты сапалы білімдерімен аяқтаған оқушыларыма жоғары сыныпқа барғанда да осы сапалық құрамын сақтап, үнемі жақсы оқуымызбен, болашақ Тәуелсіз еліміздің тірегі болар азамат боп өсіңдер деп тілек білдіремін.

Ал ата-аналарға айтарым: қырандарыңыздың білім қанаттары талмасын. Тек биікке самғасын дегім келеді.

«Мектеп – білім» кемесін

Басқарып бүгін келесіз.

Ата-ана, ұстаз, балаға

Ақ жарқын сәлем етесіз.

Шақырып едік, келдіңіз,

Сөз кезегін береміз.

Келген қонақтарға сөз береміз

Алдарыңда ұзақ жолың бар,

Оқумен өсіп толыңдар.

Қиындыққа мойымай,

Аман есен болыңдар

Қанаттарың қатайды

Биікке енді самғаңдар.

Білім жолы – сара жол

Ізденіңдер, талмаңдар.- деп бастауышпен қоштасу ертеңгілігін аяқтаймыз.

.

Ақмола облысы

Зеренді ауданы

«Жолдыбай негізгі мектебі» КММ



Өткізген: Шамиғанова Д.Ғ.

18.05.18ж